sasicodes/solvari-1 huggingface dataset:
பார்ப்பனீயத்தின் புதிய வடிவம் சங்பரிவார அமைப்புகளாக இந்துமுன்னணி இந்துதேசம் ஆர்.எஸ்.எஸ் என பல பெயர்களில் இயங்குகிறது.
சித்பவன் பார்ப்பனர் கோல்வால்கரால் குருஜி துவங்கப்பட்ட மதவெறி வர்ணாஸ்ரம அமைப்பான ஆர்.எஸ்.எஸ் உருவாக்கிய கலாச்சார பண்பாட்டு சிதைவுகளை சீர்படுத்த ஆண்டுகள் ஆயிரம் வேண்டும்.
காந்தியின் கொலைக்காரர்கள் சத்தமில்லாமல் செய்கிற இந்த வரலாற்று சிதைத்தலில் வரும் தலைமுறைகளின் வாழ்வும் அடையாளமும் தொலையப் போகிறது.
கடந்த சில நாட்களாகவே அமெரிக்க ஆக்கிரமிப்பு படைகளும் ஈராக்கிய படையினருமாக ஏற்பாடு செய்து வைத்திருந்த பாதுகாப்பான ஒரு இடத்தில் முக்கிய நபர் ஒருவரின் வருகைக்காக காவலாளிகள் ஒளிப்பதிவு கருவிகள் தூக்குமேடை தூக்கு கயிறு என அனைத்து ஏற்பாடுகளும் தயாரான நிலையில் இருந்தது.
வாசிங்டன் நகரில் அமைந்துள்ள வெள்ளை மாளிகையில் அதிபர் ஜார்ஜ் புஸ் இன்னும் சில மணி நேரங்களில் ஈராக்கில் நடைபெற போகிற தூக்கிக்கொலை செய்யும் சட்டரீதியான நடவடிக்கை பற்றிய செய்தியை அறிந்த பின்னர் ஆழ்ந்த நித்திரைக்கு செல்கிறார்.
ஈராக்கிய முன்னாள் அதிபர் சதாம் உசேன் பாதுகாப்பு படையினரின் கெடுபிடிகளுடன் அமைதியாக ஏற்பாடாக இருந்த அறையில் கையில் தனது புனித நூலான குரானுடன் நடந்து வருகிறார்.
சதாமுக்கு அணிவிக்க முகமூடி ஒன்றை காவலாளி எடுத்து நடக்க போவதை விவரிக்க துவங்க முகமூடி அணிவதை நிதானமாக உறுதியுடன் மறுக்கிறார்.
கழுத்தை சுற்றி மட்டும் கருப்பு துணி கட்டப்படுகிற வேளையிலும் அதன் மீது சுருக்கு கயிற்றை வைத்து இறுக வைக்கும் நேரத்திலும் அதே நிதானத்துடன் அதிபருக்கான மிடுக்கான உடையில் சதாம்.
ஈராக்கை சூழ்ந்துள்ள அமெரிக்க ஆக்கிரமிப்பு படைக்கு அதிகாரமில்லை என முழங்கிய சதாமின் குரல் சட்டத்தின் உள்ளே சுருக்கு கயிற்றில் அடக்கப்பட்டது.
பேரானந்தம் கொள்ளுங்கள் இனி உலகில் அமைதி துவங்கிவிட்டது உலகையே பேரழிவு பாதைக்கு கொண்டு செல்ல இருப்பதாக அமெரிக்க அதிபர் ஜார்ஜ் புஸ்ஸால் அடையாளம் காட்டப்பட்ட சதாம் உசேனை தூக்கிலிட்டால் அமைதி வராமல் என்ன வரும்?
இந்த யுத்தத்தை ஜார்ஜ் புஸ் டோனி பிளேயர் ஜான் ஹவார்ட் வகையறாக்கள் துவங்கியதை அதிகாரம் இல்லாத ஐக்கிய நாடுகள் சபையும் பிற நாடுகளும் வேடிக்கை பார்த்தன.
இந்த மரணதண்டனையை பாதிக்கப்பட்ட மக்களுக்கு வழங்கப்பட்ட நீதி ஈராக்கியர்களது வாழ்வில் ஒரு மைல்கல் என கொண்டாடுகிற மேற்கத்திய உலகம் பல கேள்விகளுக்கு பதில் சொல்ல கடமைப்பட்டது.
பாக்தாத் நகரை கைப்பற்றிய நாளில் சதாமின் சிலையை டாங்கிகளை வைத்து இழுத்து ஈராக்கிய மக்களை வைத்தே ஒரு நாடகத்தை அரங்கேற்றியது அமெரிக்கா.
தானே ரத்து செய்த மரணதண்டனையை தனது பொம்மை அரசாங்கம் வழியாக கொண்டுவந்து கோமாளித்தனமான நீதிமன்றத்தில் வெள்ளை மாளிகையின் தீர்ப்பு வாசிக்கப்பட்டது.
இந்த நாடகத்தை அரங்கேற்றியதன் மூலம் சர்வதேச நீதிமன்றத்தையும் அதன் தேவைகளையும் கேலிக்குள்ளாக்கியிருக்கிறார்கள் ஜார்ஜ் புஸ் டோனி பிளேயர் வகையறாக்கள்.
பாரபட்சமில்லாத நீதி வழங்கவும் குற்றத்தின் உண்மை நிலையை வெளிச்சத்திற்கு கொண்டு வரவும் விடாது தடுத்து சதாம் உசேனோடு உண்மைகளும் புதைகுழிக்கு அனுப்பப்பட்டிருக்கிறது.
முறையான விசாரணை இல்லாத ஒரு நீதிமன்றத்தின் தீர்ப்பினால் மரணதண்டனை கொடுக்கப் போகிறார்கள் என தெரிந்தும் தனது கட்டுப்பாட்டில் வைத்திருந்த ஈராக்கிய அதிபர் சதாமை சில நாட்களுக்கு முன்னர் தான் ஈராக் பொம்மை அரசின் கையில் ஒப்படைத்தது.
குயூபா புரட்சியாளன் சேகுவேராவை உயிருடன் பிடித்த பின்னரும் துப்பாக்கியால் சுட்டு சி.ஐ.ஏ கொன்றது என அமெரிக்க வல்லாதிக்கதின் வரலாறு நீளமானது.
தனது கட்டுப்பாட்டில் இயங்க மறுக்கிற நாடுகளின் தலைவர்களை கொன்ற வரலாற்றில் சதாமின் கொலை சட்டரீதியாக பதிவு செய்யப்பட்டு வளர்ந்த தொழில்நுட்ப உதவியால் ஒளிப்பதிவுடன் நடத்தி முடிக்கப்பட்டுள்ளது.
தம்பி அகிலன் தொடர்பு கொண்டு தான் வந்து சேர்ந்து விட்டதாக தகவலை தந்ததால் பனகல் பூங்கா பக்கம் செல்ல பாலபாரதியின் அழைப்பால் சந்திப்பு இடம் மாற்றப்பட்டிருபது தெரிந்து கொண்டு தம்பி அகிலனை தேடி கண்டுபிடித்தேன்.
இயல்பாகவே உள்ள கூச்சம் முதல் சந்திப்பு நடக்கப் போகிறது பற்றிய ஆர்வம் என கலவையான நிலையில் நடேசன் பூங்காவில் சென்றதும் பாலபாரதி இருந்த பக்கமாக நகர சில நண்பர்கள் இருப்பதை அடையாளம் காணமுடிந்தது.
லக்கிலுக் அவர்களை அறிமுகத்தை துவங்க கலாய்த்தலும் கலாய்க்கப்படுதலும் நாயகன் பாலபாரதி சொன்ன வேளை அடடா நாம தான் கடைசியா என கெட்டுக்கொண்டேன்.
ஒவ்வொருவரும் புன்னகையுடன் தங்களைப் பற்றியும் அவர்களது வலைப்பூக்கள் பற்றியும் சொல்லிக்கொண்டே வந்தனர் பொன்ஸ் பக்கங்களில் அறிமுகம் பற்றிய குறிப்பை காணலாம்.
அந்த மாலை கருக்கல் நேரத்தில் இதற்கு முன்னரே சந்தித்து பழகிய நண்பர்களை மீண்டும் பார்ப்பது போன்று எனக்குள் உணர்வு ஏற்பட நாம் சக மனிதர்கள் என்பதை கடந்து காரணம் எது என தெரியவில்லை.
கலையின் அழைப்பு வந்திருந்தது கவனிக்காமலே என்னை அறிமுகம் செய்து கொண்டு ஈழத்தமிழர்களுக்கு ஆதரவான கையெழுத்து இயக்கத்தின் அவசியம் பற்றி பேசிக்கொண்டிருந்தேன்.
தாயக பயணத்தின் போது ஈழத்தமிழர்களது நிலை பற்றி தமிழக மக்கள் கிணற்றில் இடப்பட்ட கல் போன்ற மனநிலையில் இருக்கிறார்கள் என்பதை உணர முடிந்தது.
அவற்றிற்கு சில காரணங்கள் ஈழத்தின் சமகால நிகழ்வுகளும் ஈழமக்கள் படுகிற வேதனை பற்றிய தகவலும் தமிழகத்தில் மிக குறைவாகவே காணப்படுகிறது.
பல நாட்களாக வலைப்பூக்களில் கருத்துக்களை பகிர்ந்து அடையாளம் கண்டுகொண்ட பல முகம் தெரியாத பதிவர்களை ஒரே இடத்தில் சந்தித்தது ஒருவித இனிய உணர்வை தந்தது.
கருத்துக்களில் கொள்கையில் மாறுபாடு கொண்டிருக்கலாம் ஆனால் மனிதர்கள் என்ற விதத்தில் நாம் இணைய வேண்டியவர்கள் என்பதை இந்த சங்கமம் மீண்டும் ஒலித்தது.
சென்னை வலைப்பதிவாளர் சந்திப்பில் அருள்குமார் வீரமணி லக்கிலுக் பகுத்தறிவு ரியோ சுந்தர் விக்கி தமிழ்நதி சிவஞானம்ஜி துளசிகோபால் பொன்ஸ் மா.சிவகுமார் யெஸ்.
இராகவன் ஓகை நடராஜன் தமிழி நிர்மலா அன்புடன் ச.சங்கர் சுகுணா திவாகர் என வலைப்பதிவாளர்கள் அனைவரையும் சந்திக்க கிடைத்த வாய்ப்பு அருமை.
சந்திப்பின் முடிவில் ஈழத்தமிழர் அகதிகள் முகாம் பற்றிய செயலுக்கான திட்டத்துடன் கலந்தபோது மனம் கனமாகவும் ஒரு வித அமைதியாகவும் இருந்தது.
ஈழத்தமிழர்கள் மீது திணிக்கப்பட்டுள்ள பொருளாதார தடை அகதிகள் நிலை போன்ற சமகால நிகழ்வுகள் பற்றிய கருத்து பரிமாறல்கள் துவக்கம் வலைப்பதிவாளர்கள் பரந்த சமூக தளத்தில் சிந்திக்க இயங்க வாய்ப்பு வளர்கிறது.
நமது சமூகத்தில் காணப்படுகிற பல அரசியல் சமூக பொருளாதார கலாச்சார நிகழ்வுகளையும் தொடர்ந்து விவாதிப்பது வலைப்பதிவாளர்களிடையே சிந்தனைகளை வளர்க்க உதவலாம்.
பிரச்சனைகளுக்கு உடனடி தீர்வை எதிர்பார்க்கும் தன்மை வலைப்பதிவாளர்களிடமும் இருப்பதை காணமுடிந்தது நாமும் சமுதாயத்தில் ஒரு அங்கம் என்பதில் அது சரியே.
குடிதண்ணீர் பிரச்சனை முதல் லஞ்சம் ஊழல் வேலையில்லா திண்டாட்டம் என அனைத்து பிரச்சனைகளுக்கும் இது பொருந்தும் இது பற்றி இன்னொரு தலைப்பில் விரிவாக எழுதுகிறேன்.
மதுரை இராசபாளையம் நெல்லை என பயணித்து தருமி அய்யா லிவிங் ஸ்மைல் வித்யா மதுமிதா ஆழியூரான் வரவனையான் ஆகியோரை சந்தித்தது பற்றி அடுத்த பதிவில்.
சென்னை வலைப்பதிவாளர் சந்திப்பின் விளைவாக நண்பர்கள் ஆழியூரான் வரவனையான் ஆகியோருடன் இணைந்து நெல்லையில் தாழையுத்து அகதிகள் முகாமை பார்வையிட்டோம்.
செங்கல் சூழையில் வேலை செய்ய்யும் தொழிலாளர்கள் குழந்தை தொழிலாளர்கள் பற்றி ஆய்வு அய்யாவழி மதத்தினரின் தலைமை பதியான சாமிதோப்பில் பாலபிராஜாதிபதி அடிகளாருடன் நேர்முக பேட்டியை ஒளிப்படத்தில் பதிவு செய்தது என விடுமுறை நிறைவாய் அமைந்தது.
வருகிற புத்தாண்டு அனைவருக்கும் மனநிறைவையும் உலக அமைதியையும் ஏழைகளின் வாழ்வில் ஏற்றத்தையும் தரட்டும் இந்த குறுகிய காலத்தில் காலநிலையில் மட்டுமல்ல மக்களின் வாழ்வில் சமூக பொருளாதார அரசியல் சூழலில் என பல மாற்றங்கள்.
தமிழீழ மக்களின் விடுதலைப் போராட்டத்தில் தனது வாழ்வை அறிவை உயிரை என அனைத்தையும் அர்ப்பணித்த பாலாண்ணை என்கிற திரு.பாலசிங்கம் அவர்களது மிகப்பெரிய இழப்பு.
முல்லைப்பெரியாறு அணை விவகாரத்தில் முறுக்கிக்கொண்டே கொக்கோ கோலா பெப்சி நிறுவனங்கள் கொள்ளையிடுகிற நீர்வளம் பற்றி கவலைப்படாத அரசுகள்.
தமிழகத்தில் தெருநாய்களுக்கும் பன்றிகளுக்கும் கூட செழுமையான வாழ்வு இருக்க சகமனிதனை அகதி என்ற சிறைப்படுத்தலில் ஏதுமற்றவர்களாக வைத்திருக்கும் அவலம்.
பல லட்சம் தமிழ் மக்களை உணவு கொடுக்காமல் சுதந்திரமாக நடமாட விடாது இராணுவ நெருக்கடியில் சிறை வைத்து அவர்கள் மீது குண்டுமழை பொழிகிற தென்னிலங்கை அரசு.
பலவிதமான முயற்சிகளுக்கு பின்னர் காலம் தாழ்த்தியாவது ஈழத்தமிழர் தரப்பு பாராளுமன்ற உறுப்பினர்களை இந்திய பிரதமர் சந்தித்து உரையாடிய நிகழ்ச்சி.
இப்படியான ஒரு காலச்சூழலில் தங்கையின் திருமணத்திற்காக விடுமுறையில் தமிழகத்திற்கு சென்றிருந்த வேளை வலைப்பதிவாளர்களை சந்திக்க எனது விருப்பத்தை சில நண்பர்களிடம் தெரிவித்திருந்தேன்.
வலைப்பதிவில் எனது இந்திய தொலைபேசி எண்ணை பதிவு செய்த சில மணித்துளிகளில் முகம் தெரியாத பல உறவுகளிடமிருந்து தொலைபேசி அழைப்புகள் வந்தது.
நண்பர் லக்கிலுக் அவர்கள் கொடுத்த மிக குறுகிய கால அறிவிப்பை ஏற்று சென்னையில் பதிவர் சந்திப்பிற்கு வருகை தந்த தொலைபேசியில் உரையாடிய அனைத்து வலைப்பதிவர்களுக்கும் என் மனம் நிறைந்த நன்றிகள்.
பொது மக்களிடம் கையெழுத்துக்களை பெற போதிய நேரம் கொடுப்பதற்காக ஜனவரி முதல் வாரம் வரை கையெழுத்து இயக்கத்தை தொடரலாம் என தோன்றுகிறது.
விடுதலைப்புலிகளுக்கும் அரசுக்கும் ஏற்பட்ட மோதலில் மக்களின் உணவை கேடையமாக பயன்படுத்துகிற கொடிய தந்திரத்தை மனிதாபிமானம் கொஞ்சமும் இல்லாமல் இலங்கை அரசு செய்து வருகிறது.
இந்த அவல நிலையிலிருந்து மக்களை காப்பாற்ற நமது சிறிய முயற்சியாக கையழுத்து இயக்கத்திற்கு ஆதரவு திரட்டுமாறு அன்புடன் வேண்டுகிறேன் ... யாழ்குடா நாட்டில் பட்டினிச்சாவை எதிர்நொக்கி வாடுகிற தமிழ் மக்களுக்கு அதரவாக சர்வதேச அழுத்தம் கொடுக்க உங்கள் ஆதரவை பதியசர்வதேச நாடுகளுக்கும் ஐக்கிய நாட்டு சபைக்கும் ஒரு முறையீட்டு கடிதத்தை அனுப்ப வடிமைத்துள்ளோம்.
எந்த நாட்டவராக இருப்பினும் உங்கள் நண்பர்கள் உறவினர் எல்லோரையும் ஆதரவளிக்க அழையுங்கள்... பிரித்தானியா வாழ் நண்பர்கள் பிரித்தானியா பிரதமருக்கு முறையிட ஏற்கனவே ஒருவர் பதிந்து இருகிற திரட்டியில் உங்கள் ஆதரவை கொடுக்க இங்கே அழுத்தவும்.
இதன் வழி சில நூறு கையெழுத்துக்களாவது ஒன்று சேர்த்தால் தமிழக அரசினை வலுயுறுத்த நேரடியாக மனுவை சமர்பித்து நமது குரல்களை பதிவு செய்யலாம்.
இப்படியான இக்கட்டான காலங்களில் அபலைகளுக்கு உதவும் ஆலோசனைகளும் ஆதரவும் வழங்கி ஊக்குவித்த அனைவருக்கும் நன்றி இரவு முழுவதும் தூங்காது இந்த முறையீட்டு மனு எழுதிய வேளை உதவிய இவ்வார நட்சத்திரம் பொன்ஸ்க்கு என் உளம் கனிந்த நன்றிகள் இன்னும் உங்கள் ஆலோசனைகளும் உதவியும் தேவை ஆர்வமுடையவர்கள் தயை கூர்ந்து தொடர்பு கொள்ளுங்கள் .
பஞ்சமும் பட்டினியும் நோயும் சாவுமாக ஆப்பிரிக்க நாடுகளில் இருப்பதை விட நமக்கு அருகில் ஒரு தேசத்தின் மக்கள் செத்துக்கொண்டிருக்கிறார்கள்.
மட்டக்களப்பு அம்பாறை மாவட்டங்களிலுள்ள சில பிரதேசங்களில் பரவி வரும் சிக்குன்குனியா என கருதபப்டும் வைரஸ் காய்ச்சல் காரணமாக அந்தப் பிரதேசங்களிலுளள் பாடசாலைகளில் கல்வி நடவடிக்கைகள் பாதிக்கப்பட்டுள்ளதாக அங்கிருந்துவரும் தகவல்கள் கூறுகின்றன.
தனது நாட்டின் குடிமக்களை நெருக்கடியில் தள்ளி பட்டினியில் சாக வைத்து உதவி செய்ய வருகிற அமைப்புகளையும் முடக்கி வைத்திருக்கிறது இலங்கை அரசு.
இதன் மூலம் சர்வதேச மனிதநேய சட்டங்களை மீறியது மட்டுமல்லாமல் உணவை ஆயுதமாக பயன்படுத்தி தமிழ் மக்கள் மீதான யுத்தத்தை தொடர்கிறது இலங்கை அரசு.
பேச்சாளர் ஓர்லா கிளிண்டன் கூறியுள்ளதாவது வாகரையில் இடம்பெயர்ந்து வாழும் மக்களுக்கான உணவுப் பொருட்கள் அவசியத் தேவையாக உள்ளது.
இந்த நிலையில் நமது நாட்டிற்கு வருகை தந்துள்ள இலங்கை அதிபர் இந்திய அரசிடம் இராணுவ தொழில்நுட்ப பொருளாதார உதவிகளை தென்னிலங்கைக்கு பெறுவதில் தான் கவனம் செலுத்தி வருவதாக செய்திகள் வருகின்றன.
இலங்கை அதிபரின் இராஜதந்திர வலையில் வீழ்ந்து நமது வரிப்பணம் இலங்கையில் அப்பாவித் தமிழர்கள் வாழ்வை பட்டினியில் இராணுவக் கொடுமைகளுக்கு உதவ வேண்டுமா?
நமது தமிழக தொலைக்காட்சிகளும் அரசியல் அரங்கும் இந்த பிரச்சனைஅயி முன்னெடுத்து செல்வதில் கவனம் செலுத்த தவறி வருவதாகவே அறிகிறோம்.
தமிழகத்திலும் இந்தியாவிலும் வாழுகிற நண்பர்கள் பொதுமக்களிடமிருந்து கையெழுத்துக்களை பெற்று கடித நகலுடன் நமது பிரதமருக்கும் தமிழக முதல்வருக்கும் அனுப்ப முயற்சி எடுக்கலாம்.
தகவல்களை சரி பார்க்கவும் ஆலோசனைகளுக்கும் ஒருங்கிணைக்கவும் உங்கள் உதவியும் தேவை உதவ ஆர்வமுடையவர்கள் தயை கூர்ந்து தொடர்பு கொள்ளுங்கள் .
உங்களது திறமையை செல்வாக்கை பயன்படுத்தி பத்திரிக்கை தொலைக்காட்சி வானொலி மற்றும் இதர ஊடகங்களுக்கு இந்த மனித அவலம் பற்றிய செய்திகளை பரப்புங்கள்.
நாம் வசதியாக வேளா வேளைக்கு நல்ல உணவை சாப்பிடுகிற இந்த வேளைகளில் தமிழீழ மண்ணில் பட்டினியால் குழந்தைகள் தாய்மார்கள் வயோதிகர்கள் என செத்துக்கொண்டிருக்கிறார்கள்.
வாகரையில் இடம்பெயர்ந்து வாழும் மக்களுக்கான உணவுப் பொருட்கள் செல்லாது போனால் பாரிய மனித அவலங்கள் ஏற்பட்டுவிடும் என்று ஐக்கிய நாடுகள் சபை எச்சரிக்கை விடுத்துள்ளது.
வாகரைக்கு உணவுப் பொருட்களின் வாகனங்கள் செல்வது தாமதமடையும் போது பொதுமக்களுக்கு பாரிய ஆபத்தை ஏற்படுத்தும் என்றார் ஒர்லா கிளிண்டன்.
அண்மையில் வாகரைப் பிரதேசத்துக்கு உணவுப் பொருட்களுடன் சென்ற பாரஊர்திகளை மாங்கேணி சிறிலங்கா இராணுவ முகாமில் தடுத்து இராணுவத்தினர் திருப்பி அனுப்பி வைத்தனர்.
தனது ஆளுகைக்கு உட்பட்டதாக கூறுகிற நாட்டில் ஒரு பகுதி மக்களை பொருளாதார தடைகளால் கொன்று குவிக்கிற அதிபரை வரவேற்க வழக்கம் போல ஆதரவு வழங்க நமது அரசும் கதவுகளை திறந்து வைத்திருக்கிறது.
வலைப்பதிவாளர்கள் நாம் கொள்கை குழப்பங்களை நீக்கி வைத்திவிட்டு மனிதாபிமான அடிப்படையில் இந்த பட்டினி படுகொலைகளுக்கு எதிராக குரல்கொடுக்க உங்களது ஆலோசனைகளை எதிர்பார்க்கிறேன்.
கற்கள் அதற்கான கம்பிகள் என பல விதமான பொருட்கள் வாங்கி காதணி செய்ய துவங்கியாயிற்று காதணி செய்கிற வேளை பொறுமையா இருக்க கற்றூக் கொண்டேன்.
எந்திரங்கள் வரவு பொலிவான இலகுவான நகைகளை உருவாக்கி தந்தாலும் இந்த தொழிலாளர்களில் பெரும்பாலானவர்கள் வாழ்க்கை நிலை பரிதாபமான சூழலில்...ம்ம்ம்ம் இன்னொரு குரல் எங்கட நெலமை எப்போ என்ன ஆகுமோ தெரியல ஆமிக்காரங்க கெடுபிடி கூடிட்டே போவுது.
எல்லா பாண்டங்களும் வாங்க முடியாத வெலயில இருக்கு நான் வேல செஞ்சிட்டு இருந்த விவசாய கல்லூரியில ஆமிக்காரங்க துப்பாக்கி சூடு நடத்தி படிச்சிட்டு இருந்த பொடியன்கள மாணவர்கள் கொன்னுருக்கு.
வழக்கம் போலவே கதைக்கும் கதைத்தலுக்கும் நிஜத்துக்கும் நிழலுக்கும் வித்தியாசம் அறியாமலே கண்களை மூடியபடியே தமிழகத் தமிழன் சென்னையில் கடந்த ஞாயிறு அன்று நடந்த தமிழ் வலைப்பதிவாளர்கள் சந்திப்பு சில விளைவுகளை உருவாக்கியிருக்கிறது.
இதுவரை வலைப்பூவில் சந்தித்து வருகிற ஒரு குறிப்பிட்ட பிரச்சனையை பற்றி அதிகமாக பேசப்பட்டு வந்த ஒரு தளம் மக்கள் பிரச்சனைகளை பேச ஆரம்பித்திருப்பது நல்ல வளர்ச்சி.
தொழில்நுட்ப உதவிக்காக என பதிவாளர்கள் இணைந்து குழுவை உருவாக்கி இருப்பது புதிய பதிவாளர்களுக்கு வழிக்காட்ட கையேடு என நல்ல பல முயற்சிகளின் உருவாக்கம்.
அடுத்ததாக படம் எடுக்க தயங்கியவர்களது கருத்தின் நேர்மை பற்றி ஜயராமன் என்கிற பதிவர் தனது பின்னூட்டம் வழி எழுப்பிய கேள்வி அடுத்த பிரச்சனையை உருவாக்கியிருக்கிறது.
ஒருவருடைய கருத்துக்களை பேச அனுமதிப்பதும் அதன் பின்னர் சந்தேகங்களை எதிர்கருத்துக்களை பதிவதும் நல்ல கலந்துரையாடலுக்கு அவசியம்.
கட்டுரை வாசிப்பவரை வாசிக்க விடாத அளவு தான் நமது கேட்கும் திறனென்றால் வழக்கமான அரசியல் கூத்து நம்மையும் தாக்கியிருக்கிறதன் வெளிப்பாடு இது.
பெண் வலைப்பதிவாளர்கள் மட்டும் சந்தித்து பெண்ணியம் பற்றிய கருத்துக்கள் பகிர்ந்து கொள்ளும் நிலை உருவாக எதாவது திட்டங்கள் இருக்கிறதா என தெரியவில்லை.
இந்த பதிவிற்கு முதலில் வைத்த தலைப்பு தமிழ் நண்டும் வலைப்பதிவாளர்களும் நண்பர்களே தளராத மனமுடையோர் இந்த வீடியோ பதிவை அவசியம் பாருங்கள்.
இவை தான் மதங்கள் நமக்கு தருபவை எனில்...ம் அதிர்ச்சி கொள்ளும் மனமுடையோர் பார்ப்பதை தவிர்ப்பது நல்லது வீடியோ பதிவை பார்த்த பின்னர் உங்கள் எண்ணங்களை பதிவு செய்யுங்கள் உலகமெங்கும் மனிதநேயம் மலரட்டும் மனிதர்களை நேசிக்க பழகுவோம்.
முடிவை உங்களிடமே விட்டுவிடுகிறேன்... உங்கள் மன உணர்வுகளை பதியுங்கள்... சீனர்கள் கொண்டாடும் லாந்தர் விளக்கு பண்டிகை பற்றி தெரிந்திருக்கிறீர்களா?
மன்னராட்சி காலங்களில் பக்கத்து நகரங்களை எதிரிகளின் படைகளிடமிருந்து காப்பாற்ற இந்த விளக்குகளை விதவிதமாக செய்து செய்திகளை பரிமாறினார்கள்.
மாவோவின் தலைமையிலான கலாச்சார புரட்சியின் காலத்தில் இந்த விளக்குகள் தடை செய்யப்பட்டது.ஆனாலும் மக்கள் கேக் செய்து தங்களுக்குள் பரிமாறினார்கள்.
ஒலியெழுப்ப கற்றுக்கொண்டதிலிருந்து ஒலிகளை கூட்டுக் கோர்வையாக்கி அவற்றிற்கு பொருள் இலக்கணம் மொழி என வளர்ந்திருக்கிறது மொழியியல்.
பனை ஓலை தேங்காய் கல்வெட்டுகள் செப்புத்தகடுகள் பாறை சித்திரங்கள் சிற்பங்கள் புறாக்கள் மரம் என பலவும் செய்திகளை சேகரிக்கவும் பரிமாறவும் பயன்பட்டிருக்கிறது.
இந்த ஊடகங்கள் யாருடைய கட்டுப்பாட்டில் இருந்தனவோ அவர்களைச் சுற்றிய செய்திகளையே பெரும்பாலும் பிரதானமாக தாங்கி வந்திருக்கிறது.
அறிவியல் வளர்ச்சியினால் அச்சுக்கலை வளர்ந்து பத்திரிக்கைகளாக வெளிவந்த போது மன்னர்களை சார்ந்திருந்த ஊடகங்கள் செல்வம் படைத்தவர்களின் கையில் சேர்ந்தது.
அவரவரது கொள்கைகளுக்கும் நம்பிக்கைக்கும் ஏற்ப சமூகத்தின் வளர்ச்சியில்மாற்றத்தில் அச்சுமுறையிலான ஊடகம் பங்காற்றியிருக்கிறது.ஆனால் எழுத்து சுதந்திரத்தை தீர்மானிக்கும் வல்லமை யார் பத்திரிக்கைகளை நடத்தி வருகிறார்களோ அவர்கள் ஆதரிக்கிற கொள்கைக்கு ஆதரவாக செய்திகளை தாங்கி வருகிறது.
தொடர்ந்த வளர்ச்சியில் வானொலி தொலைக்காட்சி என பல வடிவங்களை கண்ட போதும் மக்களின் கையில் இல்லாமல் முதலாளிகளின் கைகளில் அவர்களுக்கு சாதகமான கொள்கைகளுக்காக பயன்படுகிறது.
எப்படிப்பட்ட செய்திகளை பரப்புவது அதை எப்படி பரப்புவது அதன் வழி மக்களை எந்த வழிக்கு கொண்டு செல்வது என்பதை தீர்மானிக்கும் சக்தியாக முதலாளித்துவம் விளங்கிவருகிறது.
விதிவிலக்காக சில ஊடகங்கள் மட்டும் மக்கள் அமைப்புகளால் அல்லது மக்கள் சார்பாக இருந்தாலும் பிரதான ஊடகங்களின் பிரச்சாரங்களால் விழுங்கப்படுகிறது.
பொதுஜன ஊடகங்களான தொலைக்காட்சி வானொலி பத்திரிக்கைகள் பதிப்பகங்கள் முதலியன தங்களுக்கு பிடித்தமானஆதரவான கருத்துக்களை பரப்புவதில் கவனம் செலுத்தியே வந்திருக்கிறது.
அந்த நல்ல மனிதர்கள் மட்டும் இந்த அளப்பரிய பணியை செய்யாமலிருந்தால் இன்றும் நாம் ஒரு காலனியாதிக்க அடிமைகள் கால உலகில் இருந்திருப்போம்.
இந்திராகாந்தி அடக்குமுறை சட்டத்தை கொண்டுவந்த வேளைகளில் பல சவால்களை சந்தித்து நமது ஊடகங்கள் மக்களின் விடுதலையை மையமாக வைத்து அரசை எதிர்த்து செய்திகள் வெளியிட்டன.
நமது ஊர்களின் சாலை தண்ணீர் பேருந்து வசதி இல்லாமை போன்ற பிரச்சனைகளை எழுதும் போது ரசித்து அதற்கு காரணமான அரசியல்வாதிகளை விமர்சிக்கிறோம்.
ஆனால் தெரிந்தோ தெரியாமலோ நாமும் காரணமாக இருந்து பிறரை அடிமைப்படுத்துகிற மதசாதி விடயங்களை பகிர்ந்துகொள்வதை நம்மால் திறந்த மனதுடன் ஆராய முடியாத அளவு நமது வழியில் மட்டுமே உண்மை இருப்பதாக சாதிக்க முனைகிறோம்.
காலங்காலமாக நாம் நம்பி வருகிற அல்லது கடைபிடிக்கிற வழிமுறைகள் விதிகள் என பலவற்றின் உண்மை உருவம் வெளிப்பட்டால் நம் கலாச்சாரத்தின் மனிததன்மை பற்றிய கேள்வியெழும் என்ற தயக்கமா?
இதற்காகவே தனக்கு சாதகமாக செய்திகளை பரப்புவதிலும் உண்மை போல செய்திகளை பிறரை நம்பவைக்க பல யுக்திகளை வெகுஜன முதலாளித்துவ நிறுவன ஊடகங்களின் பாதையில் வலைப்பூவிலும் ஆதிக்க சிந்தனை வளர்கிறது.
இந்த சிந்தனைக்கு எதிரான கருத்துக்களை பொதுவான விவாத தளத்தில் வர விடாமல் தடுக்க போலிப்பெயர்களிலும் அநாகரீக வழிகளிலும் பல வடிவங்களில் வலைப்பதிவுகளில் ஆதிக்க கருதுக்கள் வளர்கிறது.
பரந்த வெளியில் பாடித்திரியும் பறவைகளாக கூடுகளை விட்டு வெளியேறுவோம் தஞ்சைப் பெரியகோவில் பற்றிய ஒரு பார்வை இந்த ஒளிப்படத்தில்.
பிரிவின் துயரங்களில் அருகிருந்து ஆறுதல் தர அப்பா அம்மா சகோதரரிகள் சித்தப்பாபெரியப்பா தாத்தா பாட்டி என உறவுகள் கூடி விழாக்களை கொண்டாடுவதில் தான் எத்தனை சுகம்.
நம் வீட்டில் விசேசமாக பண்டம் பலகாரங்கள் செய்தால் ஊரே சுவைப்பதும் அடுத்த வீட்டில் பணியாரம் கொழுக்கட்டை மணத்தால் நமக்கு வருவதும் என எவ்வளவு ஒரு பாசப்பிணைப்பு.
கபடி பட்டம் விடுதல் பந்தாட்டம் கில்லி கோலி வண்டி உருட்டல் வீடு செய்தல் வட்டு விளையாட்டு சீட்டுக்கட்டெறிதல் ஆடு புலி ஆட்டம் பல்லாங்குழியாட்டம் என பல வகை விளையாட்டுகள்.
பகவான் கண்ணனின் கதையை படக்கதையாக படித்தும் பிருந்தாவனத்தின் நந்தகுமாரன் யாவருக்கும்... ஆயப்பாடி மாளிகையில்... புல்லாங்குழல் கொடுத்த மூங்கில்களே... என பாடல்களில் கண்ணனுடன் பயணித்து வெண்ணை திருடி கோபியர்களுடன் ஆடல் பாடல் என கற்பனையில் பயணித்து உருகியிருக்கிறேன்.
அறிவுக்கண் திறந்து கண்ணனை ஒரு அரசியல் சூத்திரத்தில் இயங்கியவனாக பார்க்க துவங்கிய போது குறும்பான கண்ணனின் வேடம் கலைந்து அவனது புல்லாங்குழல் உடைந்து கொடிய வில்லாக மாறுகிறது.
ஆழ்ந்த சிந்தனைக்கு பின்னர் அதே வார்த்தைகள் ஒடுக்கப்பட்ட மக்களுக்கு எதிரான அரசியல் சூத்திரத்தை கொண்டுள்ளதை அறிய முடிகிறது.
பார்ப்பனீய மதத்தின் தத்துவங்கள் குலவழிபாடு நாட்டார் தெய்வங்கள் என வழிபடும் மக்களையும் ஒடுக்கப்பட்ட மக்களையும் வேதங்கள் பெயரில் அடக்கி வைத்திருக்கிறது.
அவற்றிலிருந்து விடுபட இயலாத அளவு கடவுளை முன்னிறுத்தி பார்ப்பனீயவாதிகள் தங்களுக்கு சாதகமான கதைகளை புராணங்களை புனைந்துள்ளனர்.
இந்த கருத்தை விவாதங்களில் முன் வைக்கிற வேளைகளில் பார்ப்பனீய சிந்தனையாளர்கள் கீதையில் எந்த இடத்திலும் சாதி இல்லை என்று சாதிக்க முனைகிறார்கள்.
ஆகவே காஞ்சி மகாப்பெரியவரின் விளக்கவுரையிலிருந்து சில பகுதிகள்... மேற்கோள் காட்டப்படுகிற பகுதி தெய்வத்தின் குரல் இரண்டாம் பாகம் என்ற புத்தகத்திலிருந்து வேதம் பிராம்மணரல்லாதார் விஷயம் என்ற தலைப்பிலிருந்து எடுக்கப்பட்டவை .
இனி மகாப்பெரியவர் பேசுகிறார்... பிராம்மணன் தவிர மற்றவர்கள் பரிசுத்தியாக வேண்டாமா?அவர்களுக்கு இந்தக் கர்மாநுஷ்டானம் அத்யயனம் இவை இல்லையே என்றால் அவரவருக்கும் அவரவர் செய்கின்ற தொழிலே சித்தசுத்தியைத் தருகிறது.
எந்த ஜாதியானாலும் தங்களுக்கு ஏற்பட்ட கர்மாவை தொழிலைச் செய்து அதை ஈச்வரார்ப்பணம் பண்ணினால் ஸித்தி அடைந்து விடுகிறார்கள்.
வேதனையுடன் இது என் கர்மா ம் என நொந்தபடியே மலம் அள்ளியும் பிணங்களை புதைத்தும் அழுக்கு துவைத்தும் முடிவெட்டியும் கழை பிடுங்கியும் வேலை செய்பவன் காலங்காலமாக அதே அவலத்தில் வாழவேண்டுமா?
சமூகத்தில் அனைவரும் உடல்நலமுடன் வாழ தங்களை வருத்தி உழைக்கிற மக்கள் மனித மரியாதை இல்லாமல் நாயை விட கேவலமாக நடத்தப்படுவதை பொறுத்து அதே தொழிலை தொடர்ந்து செய்யவேண்டுமா?
அதை ஸகல ஜாதியாருக்கும் ஸம்பாதித்துக் கொடுப்பதற்கான காரியங்களே பிராம்மணனுக்கு ஏற்பட்டவை.... ...லோகரீதியிலேயே இவன்தான் பிராமணன் எல்லா வித்யைகளையும் சாஸ்திரங்களையும் மற்ற எல்லார் செய்கிற தொழில் முறைகளையும் நன்றாகப் படித்து அவரவர்க்கும் உரிய தொழிலை அவரவர்களுக்குச் சொல்லி கொடுக்க வேண்டும்.
மற்ற தொழில்களை இவனே பிராமணனே செய்யாமல் அவற்றைப் பற்றிய நூல்களைப் பயில மட்டும் செய்து அததற்கு உரியவர்களுக்குக் கற்றுக் கொடுப்பதோடு நிற்கவேண்டும்.
மற்றவர்களின் சரீரத்தைக் காப்பாற்றுகிற காவல் காரியம் வியாபாரம் உடலுழைப்பு முதலியவற்றைவிட அவர்களுடைய தொழில் முறை வாழ்க்கை நெறி இவற்றையே காப்பாற்றிக் கொடுப்பதன் மூலம் அவர்களுடைய மனஸையும் அறிவையும் ரக்ஷித்துக் கொடுப்பதான இந்தத் தொழில் ரொம்பவும் பொறுப்பு வாய்ந்ததாக இருக்கிறது.... சூத்திரன் உடலுழைப்பு செய்வதற்கும் பிராமணர்கள் கற்றுக்கொடுக்கவும் என்ற சாதி அடிமை முறையை கீதை வலியுறுத்துகிறது என்பது இதிலிருந்து விளங்குகிறது.
பிராமணர்களுக்கு என தனி வேலை சத்திரிய சாதியினருக்கு தனி வேலை வைசியனுக்கு தனி வேலை சூத்திரனுக்கு தனி வேலை என கீதை சொல்லுகிற கர்மாவை தொழிலை மேற்கோள் காட்டி இறந்து போன மகாபெரியவர் சங்கராச்சாரியார் தி.க.வீரமணி அல்ல சொல்லியிருக்கிறார்.
நம் மக்கள் மத நம்பிக்கையில் ஊறியவர்கள் தெய்வகுற்றம் என எல்லாவற்றிற்கும் பணிந்து அடக்குமுறையான இந்த வர்ணமுறையை ஏற்று வாழ்க்கையில் ஆயிரமாயிரம் ஆண்டுகள் தலைமுறைகள் பல தொலைத்தவர்கள்.
என்ற வலைப்பூவில் சாக்கடையில் இறங்கி கழிவை அள்ளி எடுக்கிற ஒரு இளைஞனின் படமும் கழிவறையிலிருந்து மனித மலத்தை அள்ளி எடுக்கிற ஒரு முது வயது பெண்மணியின் படமும் போட்ட மனிதர்களா நாமெல்லாம்?
ஒடுக்கப்பட்ட மக்கள் பூசை செய்ய அனுமதிக்காத பார்ப்பனீயவாதிகள் அதே தொழிலை செய்யுங்கள் உங்களுக்கு வாளியும் கூடைக்கும் பதிலாக தொழில்நுட்பம் தருகிறோம் என்பதன் பொருள் என்ன?
இந்த வலையுலக பிரம்மாக்களின் அவர் தானே சாதி வர்ண முறையை உருவாக்கியவர் கேள்விகளை ஒரு முறைக்கு மறுமுறை படித்து சிந்தித்ததில் கிடைத்தவை இங்கே.
மதவெறி பிடித்த ஆர்.எஸ்.எஸ் இந்து முன்னணியை சார்ந்த ஆட்களின் கலவரத்தையும் அந்த பீதியில் குடும்பங்கள் சின்னாபின்னமாக சிதறியதையும் சிறுவயதில் என் கண்முன் கண்டிருக்கிறேன்.
இருட்டில் தூரத்தில் டார்ச் வெளிச்சம் வரும் போதே அது ஆர்.எஸ்.எஸ் குண்டர்களா இல்லை அவர்களின் கைக்கூலியாக செயல்பட்ட காவலர்களா என பதட்டமடைந்த நாட்கள் அவை.
இவ்வளவு கலவரங்களையும் தலைமையேற்று நடத்தியதில் ஒருவரான இந்து முன்னணியை சார்ந்த ஒரு ஆர்.எஸ்.எஸ் தொண்டர் பகல் வேளைகளில் எங்களுடன் கலந்துரையாடும் போது காட்டிய அடக்கம் பண்பு என்னை இன்றும் வியக்க வைக்கிறது.
அவர் பல தடவை சட்டமன்ற தேர்தலில் போட்டியிட்டு வெற்றி பெறவில்லை அந்த தொகுதியில் வாழும் மக்கள் பெரும்பான்மையினர் கிறிஸ்தவர்களோ இஸ்லாமியர்களோ அல்ல இருந்தும் ஏன் வெற்றி பெறவில்லை என எண்ணிப்பார்க்கிறேன்.
சாதிக்கொடுமைகளையும் பார்ப்பனீய சிந்தனையையும் நிலை நிறுத்த துடிப்பவர்கள் சமூக அக்கறை என்ற போர்வையில் சமாதானவாதிகள் போன்ற வேடத்துடன் வலம் வருகிறார்கள்.
அதற்கான சிந்தனை ஆள்சேர்ப்பு களங்களை உருவாக்கும் பணியை ஆர்.எஸ்.எஸ் என்கிற பார்ப்பனீய மதவெறி இயக்கம் மிக நன்றாகவே செய்து வருகிறது.
சாதாரண மக்களின் ஆன்மீக நம்பிக்கையை பயன்படுத்தி நாம் அனைவரும் இந்துக்கள் என்ற வட்டத்தில் ஒரு மதத்தினர் என்ற பொய்யான மாயையை உருவாக்கி பார்ப்பனீய ஆதிக்கத்தை தக்க வைக்க ஆள் சேர்க்கிறது ஆர்.எஸ்.எஸ்.
இந்துத்துவம் என்கிற மதவெறி கொள்கைக்கும் மாரியாத்தா குலதெய்வங்கள் என நாட்டார் வழக்கியல் தெய்வ வழிபாட்டுமுறைக்கும் மிகப்பெரிய முரண்பாடுகள் உண்டு.
எந்த மக்கள் பார்ப்பனீயத்தால் அடிமைப்படுத்தப்படுகிறார்களோ அந்த மக்களை ஒன்று திரட்டி தனது அரசியல் இலட்சியத்தை அடையும் படையை உருவாக்குகிறது ஆர்.எஸ்.எஸ்.
பார்ப்பனீய தலைமையின் அதிகாரத்தில் கட்டுண்டு கிடக்கிற அடியாள் பட்டளத்தை உருவாக்கி ஆயுதப் பயிற்சி களங்களை ஆர்.எஸ்.எஸ் உருவாக்குவதன் அரசியல் சூட்சுமம் மகா ஆபத்தானது.
அதன் வெளிப்பாடு நாட்டில் பல கலவரங்களாக சூறையாடல் பாலியல் பலாத்காரம் படுகொலைகள் வழிபாட்டுத்தலங்களை அழித்தல் என பரந்து விரிகிறது.
மேல்சாதியினர் முன்னால் தோழில் துண்டணிய கூடாது இடுப்பில் கட்ட வேண்டும் அல்லது கையில் எடுத்து வைத்துக் கொள்ளவேண்டும் என்றிருந்த காலத்தில் பிறந்த விடுதலை வழி இது.
கடவுள் முன்னால் தலைப்பாகையுடன் வழிபாடு செய்வதன் மூலம் எவருக்கும் அடிமையில்லாத முழு சுயமரியாதையுடைய மனிதர்கள் நாம் என அந்த மக்களுக்கு கற்பித்த விடுதலை இறையியல் வழிபாடு தான் அய்யாவழி.
அய்யாவழி தமிழ்அய்யாவழி தந்தையின் வழி இறைவன் வழி பத்தொன்பதாம் நூற்றாண்டின் மத்தியில் தென்னிந்தியாவின் கன்னியாகுமரி மாவட்டத்தில் தோன்றிய ஒருமை கோட்பாட்டு சமயமாகும்.
அய்யாவழி தமிழகத்தின் வெளியிலும் பின்பற்றப்படுகின்றபோதிலும் தமிழகத்தின் தென் மாவட்டங்களிலும் கேரளாவின் தென் மாவட்டங்களிலும் இதன் வளர்ச்சி மகத்தானதாகும்.
இன்று அய்யாவழி மதத்தையும் இந்து மதத்தின் ஒரு பிரிவாக திரிக்கும் பணியை பார்ப்பனீயவாதிகளும் ஆர்.எஸ்.எஸ் காரர்களும் செய்து வருகிறார்கள்.
இந்திய மக்கள் தொகை கணக்கெடுப்பில் யார் இந்து மதத்தை சார்ந்தவர்கள் என்பதற்கான விளக்கம் இஸ்லாமிய சீக்கிய பார்ப்பனீய கிறிஸ்த்தவ மதங்களல்லாத இப்படிப்பட்ட சிறு மதங்களையும் இந்துக்கள் என சேர்த்து வைக்கிறது.
வலைப்பதிவுகளிலும் பின்னூட்டங்களிலும் வருகிற பார்ப்பனீய சிந்தனைகளின் வடிவங்களும் அவதாரங்களும் ஆர்.எஸ்.எஸ் சிந்தனையின் விளைவு.
சாதியாதிக்க பார்ப்பனீய எதிர்ப்பு விவாதங்களின் போது வழக்கமான திசை திருப்பல்கள்களாக கருணாநிதிஜெயலலிதா அரசியலை இழுப்பது இதில் ஒரு வகை.
திராவிட ஆட்சியால் தான் எல்லாம் கெட்டுப்போனது அதற்கு முன்னர் எல்லா மக்களும் சமமாக வாழ்ந்தனர் என்பது போன்ற மாயமடத்தோற்றம் உருவாக்கும் பதிவுகள் இன்னொரு வகை.
பிரச்சனைகளையும் அதன் காரணங்களையும் பலரது பார்வைக்கு கொண்டுவராமல் இருந்தால் சிந்திக்கும் திறனும் அறியும் தன்மையுமில்லாமல் அடக்குமுறைகள் தொடரும்.
நாஜிக்களின் ஆதிக்கத்தால் இருந்த ஜெர்மனியும் ஜெர்மானியர்களும் இன்றும் அந்த கொடுமைகளை விவாதிப்பதும் வரலாற்றை படிப்பதும் மீண்டும் அந்த கொடுமை தொடராமல் இருப்பதற்காக.